**KUTSESTANDARD**

**Sisetööde elektrik, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Sisetööde elektrik, tase 3 | 3 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| 3. taseme sisetööde elektrik paigaldab ja hooldab kuni 1000 V vahelduvpingelisi ja kuni 1500 V alalisepingelisi elektrijuhistike süsteeme, masinaid ja seadmeid mitmesugustes elamutes, hoonetes, tehnilistes rajatistes ning kuni 1000 V välisvõrkudes (alates liitumispunktist).  3. taseme sisetööde elektrik töötab töörühma liikmena, mõningatel juhtudel ka iseseisvalt (nt töödel, milles ta on varem osalenud töörühma liikmena). Ta teeb tavapäraseid paigaldus- ja hooldustöid ning vastutab nende kvaliteedi eest. Suuremat vastutust nõudvate tööde juures võib 3. taseme sisetööde elektrik vajada juhendamist.  Töötatakse peamiselt siseruumides, tööülesanded on mitmekesised. Võimalik on kokkupuude müra ja tolmuga ning pingestatud seadmetega. Traumade vältimiseks tuleb järgida töö- ja elektriohutuse standardeid, eeskirju, tööjuhtide nõuandeid ning vajaduse korral kasutada isikukaitsevahendeid ja kanda eririietust.  Eriolukordades tuleb töötada nädalavahetustel, riiklikel pühadel ja öösel.  Lähedased kutsed  Sisetööde elektrik, tase 4 |
| Ettepanekud/kommentaarid: |
| **A.2 Tööosad** |
| A.2.1 Töö kavandamine  A.2.2 Juhistike paigaldamine  A.2.3 Elektrijaotuskeskustes töötamine  A.2.4 Madal- ja väikepinge seadmete paigaldamine |
| **A.3 Kutsealane ettevalmistus** |
| 3. taseme sisetööde elektrikuna töötavad inimesed, kellel on erialane kutseharidus või kelle kutseoskused on omandatud töökohal. |
| Ettepanekud/kommentaarid: |
| **A.4 Enamlevinud ametinimetused** |
| Elektrik. |
| Ettepanekud/kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse taotlemisel tuleb tõendada üldoskused ja kõik kompetentsid. |

|  |
| --- |
| **B.2. Sisetööde elektrik, tase 3****üldoskused** |
| Tegevusnäitajad:   1. rakendab oma töös elektrotehnika alaseid baasteadmisi; 2. tegutseb eesmärgipäraselt ja vastutustundlikult; 3. täidab elektritööde ajal elektri- ja tuleohutuse nõudeid ja ohutusnõudeid töökeskkonnas (sh tellingute ja redelite kasutamisel) ning kasutab ohutus- ja isikukaitsevahendeid; 4. kasutab ressursse otstarbekalt ja efektiivselt; 5. kasutab tööriistu, materjale ja tarvikuid ning isikukaitsevahendeid vastavalt juhenditele ja kehtivatele nõuetele; 6. tööõnnetuse korral kutsub professionaalse abi ja teatab õnnetusjuhtumist vastavalt ettevõttes sätestatud korrale; 7. järgib keskkonnahoiu nõudeid, kogub kokku tööprotsessis tekkinud jääkmaterjalid ja jäätmed; hoolitseb töökoha puhtuse ja korra eest; 8. suhtleb kaastöötajate ja klientidega viisakalt ning korrektselt, esitab teabe selgelt ja arusaadavalt oma vastutusala piires; 9. töötab tulemuslikult ka pingelises olukorras, kontrollib oma emotsioone, kriitikasse suhtub analüüsivalt; 10. arvestab meeskonna käitumisreeglitega; 11. kasutab võimalusi enesetäiendamiseks, on kursis tehnoloogiliste muudatustega; 12. kasutab eestikeelseid juhendeid, oskab ennast eesti keeles erialaselt väljendada; 13. kasutab infotehnoloogilisi vahendeid vastavalt digioskuste enesehindamise skaala algtasemel kasutaja tasemele (Lisa 1). |
| Ettepanekud/kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Töö kavandamine** | **EKR tase 3** |
| Tegevusnäitajad:   1. määrab juhendite ja elektrijooniste põhjal kindlaks oma ülesande täitmiseks vajalikud lähteandmed; 2. koostab lähteandmete põhjal isikliku tööplaani, määrab kindlaks tööoperatsioonide järjestuse ja tööpaiga piiride ulatuse; 3. arvutab lähteandmete põhjal vajamineva materjalikulu ja ligikaudse tööaja. | |
| Ettepanekud/kommentaarid: | |
| **B.3.2 Juhistike paigaldamine** | **EKR tase 3** |
| Tegevusnäitajad:   1. ehitab kaablitrassid (kaabliredelid, kaablirennid, karbikud, rennid jne); teeb kaablite erinevaid läbiviike vastavalt ruumi liigitusele; 2. eristab, ladustab ja paigaldab ehitiste elektripaigaldistes kasutatavaid juhtmeid ja kaableid, vältides nende omaduste halvenemist; 3. teeb juhendamisel lihtsamaid elektrilisi ühendusi; 4. paigaldab maandusjuhte ja -elektroode ning potentsiaaliühtlustuslatte ja -juhte, vajaduse korral neid märgistades ja mehaaniliselt kaitstes; ehitab vastavalt juhendamisele välja paigaldise kordusmaanduse; 5. kontrollib, kas tehtud töö vastab etteantud ülesandele. | |
| Ettepanekud/kommentaarid: | |
| **B.3.3 Elektrijaotuskeskustes töötamine** | **EKR tase 3** |
| Tegevusnäitajad:   1. paigaldab elektrijaotuskeskused; 2. paigaldab kaablid erineva konstruktsiooniga jaotuskeskustesse; 3. koostab keskuste lihtsamaid jõuahelaid; 4. kinnitab ja ühendab jaotusseadmete paigaldustorusid, juhtmeid ja kaableid; 5. kontrollib, kas tehtud töö vastab etteantud ülesandele. | |
| Ettepanekud/kommentaarid: | |
| **B.3.4 Madal- ja väikepinge seadmete paigaldamine** | **EKR tase 3** |
| Tegevusnäitajad:   1. paigaldab ja ühendab juhendamisel lihtsamaid elektriseadmeid (lülitid, pistikupesad, valgustid jm); 2. kontrollib, kas tehtud töö vastab etteantud ülesandele. | |
| Ettepanekud/kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Ülo Kala, Walde AS  Urmas Leitmäe, Eesti Elektriettevõtjate Liit  Urmas Mahlapuu, TERA AS  Lembit Vali, Eesti Elektroenergeetika Selts  Harald Kübarsepp, Rantell AS  Andrei Fomin, A&K Elektriinsener OÜ  Ingrid Knuut, Tallinna Ehituskool |
| 1. Kutsestandardi kinnitaja |  |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Electrician, EstQF Level 3 | |
| Vene keeles Электрик | |
| **C.3 Lisad** | |
| Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Ettepanekud/kommentaarid: | |